ตอนนี้อยู่ม.1ค่ะ หนูเรียนห้องพิเศษวิทยาศาสตร์-คณิตศาสตร์ มันเป็นอะไรที่เครียดมากค่ะ ทั้งเรื่องความรู้ เพื่อน สังคม ทางบ้าน คือ ที่บ้านหนูอยากให้หนูเรียนเก่งให้จบปริญญาเอกไปเลยก็ดีแต่ไม่ใช่ว่าหนูไม่อยากทำนะแต่เพราะมันเหนื่อย กดดันรู้สึกแย่ เห็นคนอื่นเค้าทำงานได้ดีแล้วกดดันทุกทีพยายามอย่างหนักเพื่อสิ่งที่ดีที่สุดแต่ผลที่ได้ไม่เป็นตามที่หนูหวังเลยค่ะ ครูก็เอาแต่ด่าว่าทำไมทำไม่ได้ ก็คนมันทำไม่ได้ก็พยายามอยู่นี่ไงทำไมต้องด่า เวลาหนูเจอครูด่าหรือต้องทำงานที่ไม่เข้าใจมััันจะรู้สึกอยากตายรู้สึกกดดันบ้างครั้งหนูก็เผลอไปแล้วอยู่ดีมือหนูมันก็เหมือนอยากจะขยำอยากฉีกจนต้องถูมือทั้งสองแรงๆไม่รู้ว่าทำไมต้องทำอย่างนั้น ความจริงแม่หนูก็ใจดีนะคะแต่เมื่อปีที่แล้วเพิ่งเริ่มเปิดร้านขายของกลับดึก4-5ทุ่มแม่เลยเครียดแล้วก็เอาแต่ว่าหนูตีหนู สรุปว่าหนูต้องอดนอนไม่ได้พักผ่อนผลการเรียนแย่เพราะการเปิดร้านครั้งนี้มีปัญหามากมายตามมา แม่ก็บอกพักได้แต่หนูกลัวแม่อยู่คนเดียวไม่ได้ไม่มีคนช่วยขายเลยต้องช่วย อันนี้แค่อยากเล่าให้มีคนรู้เรื่องราวนิดหน่อยแต่อยากรู้ว่าต้องทำยังไงให้หายอาการนี้คะ
สวัสดีค่ะ จากเหตุการณ์ดังกล่าวมามีความกดดันจากปัญหาหลายๆอย่างในชีวิต อาจทำให้เกิดอาการเครียด ซึ่งหากมีปัญหาติดต่อกันนานๆ อาจเข้าข่ายโรคซึมเศร้า หรือภาวะซึมเศร้า ซึ่งทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมดังนั้นหากมีอาการเข้าข่ายโรคซึมเศร้าดังกล่าวมา ควรรีบไปพบจิตแพทย์เพื่อตรวจประเมินสภาพจิตเบื้องต้น และเข้ารับการรักษาอย่างเหมาะสมต่อไปเบื้องต้นพยายามใช้เวลาว่างทำสิ่งที่ชอบเพื่อผ่อนคลาย พูดคุยกับผู้ที่เกี่ยวข้องเพื่อแก้ปัญหาร่วมกัน